EURÓPSKA KOMISIA V Bruseli20. 6. 2022 COM(2022) 314 final 2022/0205(NLE) Návrh VYKONÁVACIE ROZHODNUTIE RADY, ktorým sa mení vykonávacie rozhodnutie (EÚ) 2020/1355, ktorým sa Rumunsku poskytuje dočasná podpora podľa nariadenia (EÚ) 2020/672 na zmiernenie rizík nezamestnanosti v núdzovej situácii v dôsledku výskytu ochorenia COVID-19



DÔVODOVÁ SPRÁVA 1.KONTEXT NÁVRHU •Dôvody a ciele návrhu V nariadení Rady (EÚ) 2020/672 („nariadenie o nástroji SURE“) sa stanovuje právny rámec na poskytovanie finančnej pomoci Únie členským štátom, ktoré čelia závažnému narušeniu hospodárstva spôsobenému výskytom ochorenia COVID-19 alebo ktorým takéto narušenie vážne hrozí. Podpora v rámci nástroja SURE slúži predovšetkým na financovanie režimov skráteného pracovného času alebo podobných opatrení zacielených na ochranu zamestnancov a samostatne zárobkovo činných osôb, a teda na zníženie nezamestnanosti a straty príjmu, ako aj na financovanie opatrení súvisiacich so zdravím, a to najmä na pracovisku. Rumunsko požiadalo 7. augusta 2020 Úniu o finančnú pomoc a Rada 25. septembra 2020 svojím vykonávacím rozhodnutím (EÚ) 2020/1355 poskytla Rumunsku finančnú pomoc s cieľom doplniť jeho vnútroštátne úsilie pri riešení vplyvu výskytu ochorenia COVID-19 a jeho sociálno-ekonomických dôsledkov na pracovníkov a samostatne zárobkovo činné osoby. Rumunsko 26. mája 2022 požiadalo Úniu o rozšírenie zoznamu opatrení uvedených vo vykonávacom rozhodnutí Rady (EÚ) 2020/1355. V súlade s článkom 6 ods. 2 nariadenia o nástroji SURE sa Komisia poradila s rumunskými orgánmi, aby overila náhle a prudké zvýšenie skutočných aj plánovaných výdavkov priamo súvisiacich s opatreniami na rumunskom trhu práce a opatreniami súvisiacimi so zdravím, ktoré sú spôsobené pandémiou ochorenia COVID-19. Pri týchto opatreniach ide najmä o kombináciu nových a existujúcich opatrení uvedených vo vykonávacom rozhodnutí Rady (EÚ) 2020/1355: a)existujúca schéma pomoci, ktorou sa poskytnú dávky zamestnancom tých zamestnávateľov, ktorí obmedzujú alebo dočasne prerušujú svoju činnosť z dôvodu účinkov pandémie COVID-19. Maximálna výška tejto dávky je 75 % základnej mzdy týchto zamestnancov (najviac však 75 % priemernej hrubej mzdy v hospodárstve). Platnosť tohto opatrenia bola predĺžená na obdobie trvania výnimočného stavu, teda do marca 2022; b)existujúci režim skráteného pracovného času, v rámci ktorého má zamestnávateľ v prípade dočasného obmedzenia činnosti v dôsledku výnimočného alebo pohotovostného stavu možnosť skrátiť pracovný čas zamestnancov až o 50 %. Počas obdobia skráteného pracovného času dotknutí zamestnanci dostávajú odškodné vo výške 75 % rozdielu medzi hrubou mzdou za bežný pracovný čas a skutočnou mzdou. Platnosť tohto opatrenia bola predĺžená do júna 2022, t. j. tri mesiace po skončení výnimočného stavu; c)pre samostatne zárobkovo činné osoby a osoby v slobodných povolaniach bola predĺžená platnosť existujúcich dvoch opatrení. Tým osobám, ktoré v dôsledku účinkov pandémie COVID-19 prestali pracovať úplne, štát poskytuje počas trvania výnimočného stavu do marca 2022 dávku vo výške 75 % priemernej hrubej mzdy. Tým osobám, ktorých pracovný čas bol skrátený, štát poskytuje dávku až do výšky 41,5 % priemernej hrubej mzdy do júna 2022, teda tri mesiace po skončení výnimočného stavu; d)existujúci podporný príspevok pre nádenníkov, ktorí prestali pracovať z dôvodu pozastavenia podnikateľských činností v dôsledku účinkov pandémie COVID-19, vo výške 35 % náležitej odmeny za pracovný deň, maximálne na obdobie troch mesiacov. Platnosť tohto opatrenia bola predĺžená do júna 2022, t. j. tri mesiace po skončení výnimočného stavu; e)existujúci bonus na starostlivosť o deti pre zamestnancov národného systému obrany, ústavov na výkon trestu, zariadení verejného zdravotníctva a iných kategórií verejného sektora zriadených na základe ministerských vyhlášok. Táto dávka je podmienená tým, že druhý rodič nevyužíva iné práva, ktorými sa rodičom poskytujú dni voľna na dohľad nad deťmi v prípade dočasného zatvorenia vzdelávacích zariadení. Uvedené opatrenie možno považovať za opatrenie podobné režimom skráteného pracovného času, ako sa uvádza v nariadení (EÚ) 2020/672, keďže sa prostredníctvom neho poskytuje podpora príjmu zamestnancom, ktorou sa prispeje na úhradu nákladov na starostlivosť o deti počas obdobia, keď sú zatvorené školy, vďaka čomu môžu rodičia naďalej pracovať, a zabrániť tak ohrozeniu svojho pracovnoprávneho vzťahu. Platnosť tohto opatrenia bola predĺžená do konca školského roka 2021 – 2022 a jeho záber bol rozšírený tak, aby zahŕňalo zamestnancov súkromného sektora; f)nové opatrenie pozostávajúce z poskytnutia dávky v práceneschopnosti osobám v karanténe a osobám, ktorým bola diagnostikovaná infekcia COVID-19. Táto práceneschopnosť a náhrada za karanténu sa priznávajú poisteným osobám, ktoré majú zakázané pokračovať vo svojej činnosti z dôvodu podozrenia z nákazlivej choroby, a to na obdobie stanovené v potvrdení, ktoré vydáva riaditeľstvo pre verejné zdravie; g)nové opatrenie pozostávajúce z jednorazovej finančnej podpory vo výške 2 500 RON pre zamestnávateľov za každého zamestnanca pracujúceho na diaľku na nákup balíkov technologických tovarov a služieb potrebných na činnosti práce na diaľku. Toto opatrenie sa vzťahuje na zamestnávateľov, ktorých zamestnanci pracovali na diaľku počas výnimočného stavu aspoň 15 pracovných dní v roku 2020. Uvedené opatrenie možno považovať za opatrenie podobné režimom skráteného pracovného času, ako sa uvádza v nariadení (EÚ) 2020/672, vzhľadom na jeho zamýšľaný účel a hospodársky vplyv. Uľahčením práce na diaľku v kontexte pandémie COVID-19 sa pomáha zachovať pracovnoprávny vzťah. Poskytuje tiež podporu príjmu zamestnancom vo forme zamestnaneckých výhod, čím pomáha pokryť náklady na výdavky na prácu z domu s cieľom umožniť výkon práce počas lockdownu a následných obmedzení; h)existujúci bonus za dodatočnú prácu pre pracovníkov špecializovaných štruktúr Národného inštitútu verejného zdravia, okresných riaditeľstiev pre verejné zdravie a/alebo riaditeľstva pre verejné zdravie v Bukurešti bol predĺžený na roky 2020, 2021 a 2022. Toto opatrenie zostáva v platnosti dovtedy, kým WHO kvalifikuje COVID-19 ako globálnu pandémiu; i)existujúci bonus za osobitne nebezpečné podmienky vo výške až do 30 % mzdy zdravotníckych pracovníkov, ktorí sa zúčastňujú na zdravotníckych úkonoch v boji proti ochoreniu COVID-19. Toto opatrenie platilo v období od marca 2020 do augusta 2020. Opatrenie bolo rozšírené tak, aby zahŕňalo pracovníkov zodpovedných za presadzovanie sanitárnych opatrení v rámci ministerstva vnútra; j)nové opatrenie pozostávajúce z bonusu v rozmedzí 30 % až 40 % základnej mzdy poskytovaného zamestnancom okresných riaditeľstiev pre verejné zdravie a riaditeľstva pre verejné zdravie v Bukurešti; k)nové opatrenie pozostávajúce z príspevku na dočasné vyslanie vo výške 50 % a príplatku na diéty vo výške 2 % základnej mzdy pre špecializovaných lekárov, paramedikov a pomocných pracovníkov vo verejnom systéme. Tento príspevok sa poskytuje zamestnancom, ktorí boli v situáciách epidemiologického alebo biologického rizika vyslaní na obdobie 30 dní do zdravotníckych jednotiek trpiacich nedostatkom personálu, ktoré sú zodpovedné za obmedzovanie a prevenciu šírenia ochorenia COVID-19;

l)nové opatrenie pozostávajúce z dočasného financovania mzdových nákladov súvisiacich s vytvorením 2 000 nových pracovných miest na posilnenie riaditeľstiev pre zdravie a verejných záchranných služieb (1 000 v každom z nich) s cieľom bojovať proti šíreniu ochorenia COVID-19; m)nové opatrenie pozostávajúce z poskytnutia bonusu v rozmedzí 75 % až 85 % základnej mzdy špecializovanému zdravotníckemu personálu a pomocnému zdravotníckemu personálu zo zariadení verejného zdravia alebo ich štruktúr a špecializovanému personálu z paraklinických zdravotníckych štruktúr, ktorý sa priamo podieľajú na preprave, vybavovaní, posudzovaní, diagnostike a liečbe pacientov, ktorým bolo diagnostikované ochorenie COVID-19; n)nové opatrenie pozostávajúce z platby zdravotno-sanitárnym zamestnancom a registrátorom, ktorí vykonávajú svoju činnosť v strediskách, kde sa očkuje proti ochoreniu COVID-19 a ktoré sú zriadené na iných miestach než v rámci zdravotníckych zariadení. Opatrením sa financovali aj bežné a kapitálové výdavky na sprevádzkovanie očkovacích stredísk (ktoré sú zriadené na iných miestach než v rámci zdravotníckych zariadení); o)nové opatrenie pozostávajúce z platby zdravotno-sanitárnym zamestnancom a zdravotným registrátorom, ktorí vykonávajú svoju činnosť v strediskách, kde sa očkuje proti ochoreniu COVID-19 a ktoré sú zriadené v rámci zdravotníckych zariadení, ako aj z platby rodinným lekárom za činnosti poskytované na tento účel; p)nové opatrenie pozostávajúce z financovania nákupu dávok očkovacích látok proti COVID-19 v roku 2021; q)nové opatrenie pozostávajúce zo všeobecných príspevkov (ako je strava, ubytovanie, doprava, lieky) na karanténu osôb vo vymedzených oblastiach s potvrdenou diagnózou ochorenia COVID-19, osôb uvedených na zozname vypracovanom na základe metodiky dohľadu nad ochorením COVID-19 a zdravotníckeho personálu, ktorému bolo diagnostikované ochorenie COVID-19 a ktorý si nevyžaduje hospitalizáciu, alebo zamestnancov, ktorí boli v kontakte s pacientmi a rozhodli sa zostať mimo svojho domova; r)dve nové opatrenia pozostávajúce z nákupu liekov na liečbu ochorenia COVID-19 (remdezivir a monoklonálne protilátky obsahujúce casirivimab a imdevimab); s) nové opatrenie pozostávajúce z nákupu liekov na liečbu pacientov infikovaných ochorením COVID-19 (tocilizumab); t)nové opatrenie pozostávajúce z poskytovania stimulov (vo forme stravných poukážok vo výške 100 RON) kompletne zaočkovaným osobám; u)nové opatrenie pozostávajúce z dočasného zvýšenia základnej mzdy o 30 % pre zamestnancov inštitúcií prefekta zapojených do prevencie a boja proti účinkom ochorenia COVID-19 v období od augusta 2020 do februára 2021; v)nové opatrenie pozostávajúce z výdavkov na pokrytie ďalších 200 rezidentných lekárov potrebných v dôsledku pandémie; w)nové opatrenie pozostávajúce z nákupu zdravotníckeho vybavenia a osobných ochranných prostriedkov na boj proti pandémii (napríklad ochranná obuv, rukavice, rúška, ventilátory, nosidlá atď.) s cieľom vytvoriť a konsolidovať núdzové zdravotnícke zásoby; x)nové opatrenie pozostávajúce z nákupu materiálu na hygienickú ochranu pre zamestnancov ministerstva vnútra; y)nové opatrenie pozostávajúce z platieb študentom medicíny, ktorí pracovali ako dobrovoľníci v nemocniciach/inštitúciách zdravotnej starostlivosti s cieľom poskytnúť núdzovú podporu; z)dve nové opatrenia pozostávajúce z nákupu farmaceutických výrobkov určených na liečbu pacientov s ochorením COVID-19 s akútnymi príznakmi (anakinra, molnupiravir); aa)nové opatrenie pozostávajúce z financovania nákladov súvisiacich s testovaním na ochorenie COVID-19. Služby laboratórneho testovania PCR spojenej s reverznou transkripciou financované v rámci národného programu dohľadu a kontroly prioritných prenosných ochorení sa vykonávajú na kategóriách jednotlivcov, ktoré boli určené na základe novej metodiky dohľadu nad akútnym respiračným syndrómom COVID-19 alebo vyhláškou ministra zdravotníctva; bb)nové opatrenie pozostávajúce z financovania testovania na ochorenie COVID-19 rodinnými lekármi na zistenie infekcie COVID-19. Testovanie vykonávané rodinnými lekármi je financované prevodmi zo štátneho rozpočtu, cez rozpočet ministerstva zdravotníctva do rozpočtu jednotného národného fondu zdravotného poistenia. Rumunsko poskytlo Komisii príslušné informácie. Vzhľadom na dostupné dôkazy Komisia navrhuje Rade, aby prijala vykonávacie rozhodnutie s cieľom rozšíriť zoznam opatrení, na ktoré už Rada poskytla finančnú pomoc vo vykonávacom rozhodnutí Rady (EÚ) 2020/1355. Nové opatrenie týkajúce sa dávky v práceneschopnosti poskytnutej osobám v karanténe a osobám, ktorým bola diagnostikovaná infekcia COVID-19, sa považuje za opatrenie podobné režimom skráteného pracovného času z dôvodu jeho účinkov, pokiaľ ide o ochranu pracovnej zmluvy, poskytovanie podpory príjmu a súvis s pandémiou COVID-19.

Opatrenia súvisiace so zdravím uvedené v žiadosti Rumunska vrátane dodatočných opatrení súvisiacich so zdravím uvedených v žiadosti z 26. mája 2022 predstavujú sumu 2 141 579 582 EUR. Vzhľadom na potrebu zabezpečiť doplnkovú povahu tejto kategórie opatrení treba znížiť výšku finančnej pomoci na podporu opatrení súvisiacich so zdravím, keďže by mala predstavovať menej ako polovicu celkovej plánovanej finančnej pomoci, ktorá sa má vynaložiť na všetky oprávnené opatrenia. Na základe žiadosti Rumunska sa navyše finančná pomoc poskytnutá vykonávacím rozhodnutím (EÚ) 2020/1355 znižuje zo 4 099 244 587 EUR na 3 000 000 000 EUR. Rumunsko je naďalej odhodlané plne absorbovať poskytnutú finančnú pomoc a malo by identifikovať ďalšie oprávnené opatrenia v prípade, že sa existujúce opatrenia zahrnuté v tomto návrhu ukážu ako nedostatočné. •Súlad s existujúcimi ustanoveniami v tejto oblasti politiky Tento návrh je plne v súlade s nariadením Rady (EÚ) 2020/672, podľa ktorého bol vypracovaný. Týmto návrhom sa dopĺňa ďalší právny nástroj Únie na poskytovanie podpory členským štátom v núdzových situáciách, a to nariadenie Rady (ES) č. 2012/2002 z 11. novembra 2002, ktorým sa zriaďuje fond solidarity Európskej únie (FSEÚ) [„nariadenie (ES) č. 2012/2002“]. Nariadenie Európskeho parlamentu a Rady (EÚ) 2020/461, ktorým sa mení uvedený nástroj s cieľom rozšíriť jeho rozsah pôsobnosti tak, aby sa vzťahoval aj na závažné ohrozenia verejného zdravia, a vymedziť osobitné operácie oprávnené na financovanie, bolo prijaté 30. marca 2020. •Súlad s ostatnými politikami Únie Tento návrh je súčasťou súboru opatrení vypracovaných v reakcii na súčasnú pandémiu COVID-19, ako je napríklad „Investičná iniciatíva v reakcii na koronavírus“, a dopĺňa iné nástroje, ktoré podporujú zamestnanosť, ako je napríklad Európsky sociálny fond a Európsky fond pre strategické investície (EFSI)/program InvestEU. V tomto návrhu sa využíva prijímanie a poskytovanie úverov na podporu členských štátov v tomto konkrétnom prípade výskytu ochorenia COVID-19, a návrh tak predstavuje druhú obrannú líniu na financovanie režimov skráteného pracovného času a podobných opatrení, čo pomáha chrániť pracovné miesta, a tým aj zamestnancov a samostatne zárobkovo činné osoby pred rizikom nezamestnanosti. 2.PRÁVNY ZÁKLAD, SUBSIDIARITA A PROPORCIONALITA •Právny základ Právnym základom tohto nástroja je nariadenie Rady (EÚ) 2020/672. •Subsidiarita (v prípade inej ako výlučnej právomoci) Tento návrh nadväzuje na žiadosť členského štátu a je vyjadrením európskej solidarity, keďže sa ním poskytuje finančná pomoc Únie vo forme dočasných úverov členskému štátu postihnutému výskytom ochorenia COVID-19. Takouto finančnou pomocou, ktorá predstavuje druhú obrannú líniu, sa dočasne podporí úhrada zvýšených verejných výdavkov vlád, pokiaľ ide o režimy skráteného pracovného času a podobné opatrenia, s cieľom pomôcť im chrániť pracovné miesta, a tým aj zamestnancov a samostatne zárobkovo činné osoby pred rizikom nezamestnanosti a straty príjmu. Takáto podpora pomôže postihnutému obyvateľstvu a prispeje k zmierneniu priameho spoločenského a hospodárskeho vplyvu súčasnej krízy spôsobenej ochorením COVID-19. •Proporcionalita Návrh je v súlade so zásadou proporcionality. Neprekračuje rámec toho, čo je nevyhnutné na dosiahnutie cieľov, ktoré tento nástroj sleduje. 3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU •Konzultácie so zainteresovanými stranami Vzhľadom na naliehavú potrebu vypracovať návrh tak, aby ho Rada mohla prijať včas, sa konzultácie so zainteresovanými stranami nemohli uskutočniť. •Posúdenie vplyvu Vzhľadom na naliehavý charakter návrhu nebolo vykonané žiadne posúdenie vplyvu.

4.VPLYV NA ROZPOČET Komisia by mala mať možnosť uzatvárať zmluvy o pôžičkách na finančných trhoch s cieľom ich ďalšieho poskytovania členským štátom, ktoré požiadajú o finančnú pomoc v rámci nástroja SURE. Okrem poskytovania záruk členských štátov sú do tohto rámca zabudované aj iné záruky na zabezpečenie finančnej spoľahlivosti tohto systému: ·dôsledný a konzervatívny prístup k finančnému riadeniu, ·vytvorenie portfólia úverov, ktoré obmedzuje riziko koncentrácie, ročnú expozíciu a nadmernú expozíciu voči jednotlivým členským štátom, pričom sa zabezpečí poskytnutie dostatočných zdrojov členským štátom, ktoré to najviac potrebujú, a ·možnosti obnovenia úveru. 2022/0205 (NLE) Návrh VYKONÁVACIE ROZHODNUTIE RADY, ktorým sa mení vykonávacie rozhodnutie (EÚ) 2020/1355, ktorým sa Rumunsku poskytuje dočasná podpora podľa nariadenia (EÚ) 2020/672 na zmiernenie rizík nezamestnanosti v núdzovej situácii v dôsledku výskytu ochorenia COVID-19 RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Rady (EÚ) 2020/672 z 19. mája 2020 o zriadení európskeho nástroja dočasnej podpory na zmiernenie rizík nezamestnanosti v núdzovej situácii (SURE) v dôsledku výskytu ochorenia COVID-19, a najmä na jeho článok 6 ods. 1, so zreteľom na návrh Európskej komisie, keďže: (1)V nadväznosti na žiadosť Rumunska zo 7. augusta 2020 Rada prostredníctvom vykonávacieho rozhodnutia (EÚ) 2020/1355 poskytla Rumunsku finančnú pomoc vo forme úveru vo výške najviac 4 099 244 587 EUR s maximálnou priemernou splatnosťou 15 rokov s cieľom doplniť úsilie Rumunska pri riešení vplyvu výskytu ochorenia COVID-19 a reakcii na jeho sociálno-ekonomické dôsledky na pracovníkov a samostatne zárobkovo činné osoby. (2)Úver bol určený Rumunsku na financovanie režimov skráteného pracovného času, podobných opatrení a opatrení súvisiacich so zdravím, ako sa uvádza v článku 3 vykonávacieho rozhodnutia (EÚ) 2020/1355. (3)Výskyt ochorenia COVID-19 ochromil podstatnú časť pracovnej sily v Rumunsku. To viedlo k náhlemu a prudkému zvýšeniu verejných výdavkov v Rumunsku v súvislosti s novými opatreniami, konkrétne opatreniami uvedenými v odôvodneniach 11, 12 a 16 až 34, a opatreniami uvedenými v článku 3 písm. a), c), d), e), f), g), h) a i) vykonávacieho rozhodnutia (EÚ) 2020/1355. (4)Výskyt ochorenia COVID-19 a mimoriadne opatrenia, ktoré Rumunsko zaviedlo v rokoch 2020, 2021 a 2022 na obmedzenie jeho šírenia, ako aj jeho sociálno-ekonomického vplyvu a vplyvu na zdravie, mali a naďalej majú závažný dosah na verejné financie. V roku 2020 malo Rumunsko deficit verejných financií na úrovni 9,3 % a dlh verejnej správy na úrovni 47,2 % hrubého domáceho produktu (HDP), ktoré sa na konci roka 2021 zmenili na 7,1 %, resp. 48,8 %. Podľa prognózy Komisie z jari 2022 má mať Rumunsko do konca roka 2022 deficit verejných financií na úrovni 7,5 % a dlh verejnej správy na úrovni 50,9 % HDP. Predpokladá sa, že HDP Rumunska sa v roku 2022 zvýši o 2,6 %. (5)Rumunsko 26. mája 2022 požiadalo Úniu, aby rozšírila zoznam opatrení, na ktoré sa už poskytla finančná pomoc vykonávacím rozhodnutím (EÚ) 2020/1355, s cieľom naďalej dopĺňať svoje úsilie vynakladané v roku 2020 pri riešení vplyvu výskytu ochorenia COVID-19 a reakcii na jeho sociálno-ekonomické dôsledky na pracovníkov a samostatne zárobkovo činné osoby. Rumunsko konkrétne zaviedlo a ďalej rozšírilo súbor režimov skráteného pracovného času a podobných opatrení uvedených v odôvodneniach 6 až 12.

(6)Na základe mimoriadneho nariadenia vlády č. 30/2020, ako sa uvádza v článku 3 písm. a) vykonávacieho rozhodnutia (EÚ) 2020/1355, sa poskytuje dávka pre zamestnancov tých zamestnávateľov, ktorí v dôsledku vplyvov výskytu ochorenia COVID-19 obmedzili alebo dočasne prerušili činnosť. Maximálna výška tejto dávky je 75 % základnej mzdy týchto zamestnancov (najviac však 75 % priemernej hrubej mzdy v hospodárstve) počas trvania výnimočného stavu. Platnosť tohto opatrenia sa predĺžila prostredníctvom mimoriadneho nariadenia vlády č. 111/2021 a mimoriadneho nariadenia vlády č. 2/2022 do marca 2022. (7)Mimoriadnym nariadením vlády č. 132/2020, ako sa uvádza v článku 3 písm. c) vykonávacieho rozhodnutia (EÚ) 2020/1355, sa zaviedol režim skráteného pracovného času, v rámci ktorého má zamestnávateľ v prípade dočasného obmedzenia činnosti v dôsledku výnimočného alebo pohotovostného stavu možnosť skrátiť pracovný čas zamestnancov až o 50 %. Počas obdobia skráteného pracovného času dotknutí zamestnanci dostávajú odškodné vo výške 75 % rozdielu medzi hrubou mzdou za bežný pracovný čas a skutočnou mzdou. Opatrenie bolo zmenené a predĺžené prostredníctvom zákona č. 58/2021 do júna 2022, t. j. tri mesiace po skončení výnimočného stavu. (8)Článkom 15 mimoriadneho nariadenia vlády č. 30/2020 a článkom 3 mimoriadneho nariadenia vlády č. 132/2020, ako sa uvádza v článku 3 písm. d) a e) vykonávacieho rozhodnutia (EÚ) 2020/1355, sa zaviedli dve opatrenia pre samostatne zárobkovo činné osoby a slobodné povolania. Tým osobám, ktoré v dôsledku účinkov pandémie COVID-19 prestali pracovať úplne, štát poskytuje počas trvania výnimočného stavu dávku vo výške 75 % priemernej hrubej mzdy. Tým osobám, ktorých pracovný čas bol skrátený, štát poskytuje dávku až do výšky 41,5 % priemernej hrubej mzdy do júna 2022, teda tri mesiace po skončení výnimočného stavu; Prvé opatrenie, uvedené v článku 3 písm. d) vykonávacieho rozhodnutia (EÚ) 2020/1355, bolo predĺžené mimoriadnym nariadením vlády č. 111/2021 a mimoriadnym nariadením vlády č. 2/2022. Druhé opatrenie, uvedené v článku 3 písm. e) vykonávacieho rozhodnutia (EÚ) 2020/1355, bolo predĺžené zákonom č. 58/2021. (9)Mimoriadnym nariadením vlády č. 132/2020, schváleným prostredníctvom zákona č. 282/2020, a jeho následnými zmenami – mimoriadnym nariadením vlády č. 182/2020, mimoriadnym nariadením vlády č. 211/2020, ktoré bolo schválené prostredníctvom zákona č. 58/2021, mimoriadnym nariadením vlády č. 220/2020, mimoriadnym nariadením vlády č. 226/2020, mimoriadnym nariadením vlády č. 44/2021, mimoriadnym nariadením vlády č. 111/2021 a mimoriadnym nariadením vlády č. 2/2022, ako sa uvádza v článku 3 písm. f) vykonávacieho rozhodnutia (EÚ) 2020/1355 – sa zaviedlo opatrenie, ktorým sa poskytuje podporný príspevok 35 % náležitej odmeny za pracovný deň na maximálne obdobie troch mesiacov tým nádenníkom, ktorí prestali pracovať z dôvodu pozastavenia podnikateľských činností v dôsledku účinkov pandémie COVID-19. Platnosť tohto opatrenia bola predĺžená do júna 2022, t. j. tri mesiace po skončení výnimočného stavu; (10)Článkom 3 zákona č. 19/2020, ako bol predĺžený článkom 4 ods. 3 mimoriadneho nariadenia vlády č. 147/2020, a článkom 7 mimoriadneho nariadenia vlády č. 110/2021, ako sa uvádza v článku 3 písm. h) vykonávacieho rozhodnutia (EÚ) 2020/1355, sa poskytol bonus na starostlivosť o deti pre zamestnancov národného systému obrany, ústavov na výkon trestu, zariadení verejného zdravotníctva a iných kategórií verejného sektora zriadených na základe ministerských vyhlášok. Táto dávka je podmienená tým, že druhý rodič nevyužíva iné práva, ktorými sa rodičom poskytujú dni voľna na dohľad nad deťmi v prípade dočasného zatvorenia vzdelávacích zariadení. Uvedené opatrenie možno považovať za opatrenie podobné režimom skráteného pracovného času, ako sa uvádza v nariadení (EÚ) 2020/672, keďže sa prostredníctvom neho poskytuje podpora príjmu zamestnancom, ktorou sa prispeje na úhradu nákladov na starostlivosť o deti počas obdobia, keď sú zatvorené školy, vďaka čomu môžu rodičia naďalej pracovať, a zabrániť tak ohrozeniu svojho pracovnoprávneho vzťahu. Platnosť tohto opatrenia bola časom predlžovaná vrátane školských rokov 2021 a 2022 a jeho záber bol rozšírený tak, aby zahŕňalo zamestnancov súkromného sektora. (11)Zákonom č. 136/2020 a jeho následnými zmenami, ako aj článkom 13 mimoriadneho nariadenia vlády č. 70/2020, ktoré sa uvádzajú v žiadosti Rumunska z 26. mája 2022, sa poskytla dávka v práceneschopnosti osobám v karanténe a osobám, ktorým bola diagnostikovaná infekcia COVID-19. (12)Článok 6 mimoriadneho nariadenia vlády č. 132/2020, ktoré sa uvádza v žiadosti Rumunska z 26. mája 2022, zahŕňal opatrenie na jednorazovú finančnú podporu vo výške 2 500 RON pre zamestnávateľov za každého zamestnanca, ktorý pracoval na diaľku, na nákup balíkov technologických tovarov a služieb potrebných na činnosti práce na diaľku. Toto opatrenie sa vzťahuje na zamestnávateľov, ktorých zamestnanci pracovali na diaľku počas výnimočného stavu aspoň 15 pracovných dní v roku 2020. Uvedené opatrenie možno považovať za opatrenie podobné režimom skráteného pracovného času, ako sa uvádza v nariadení (EÚ) 2020/672, vzhľadom na jeho zamýšľaný účel a hospodársky vplyv. Uľahčením práce na diaľku v kontexte pandémie COVID-19 sa pomáha zachovať pracovnoprávny vzťah. Poskytuje tiež podporu príjmu zamestnancom vo forme zamestnaneckých výhod, čím pomáha pokryť náklady na výdavky na prácu z domu s cieľom umožniť výkon práce počas lockdownu a následných obmedzení. (13)Rumunsko zároveň zaviedlo a ďalej rozšírilo súbor opatrení súvisiacich so zdravím, ktorých cieľom bolo riešiť pandémiu ochorenia COVID-19. Týka sa to najmä opatrení uvedených v odôvodneniach 14 až 34. (14)Mimoriadnym nariadením vlády č. 11/2020 a jeho predĺžením prostredníctvom článku 2 mimoriadneho nariadenia vlády č. 131/2020 a článku 6 zákona č. 136/2020, ako sa uvádza v článku 3 písm. g) vykonávacieho rozhodnutia (EÚ) 2020/1355, sa poskytuje bonus za dodatočnú prácu personálu špecializovaných štruktúr Národného inštitútu verejného zdravia a okresných riaditeľstiev pre verejné zdravie a/alebo riaditeľstva pre verejné zdravie v Bukurešti, ktorí koordinujú a vykonávajú opatrenia v oblasti prevencie a obmedzovania udalostí súvisiacich s globálnym ohrozením verejného zdravia v dôsledku nákazy ochorením COVID-19. V rámci tohto opatrenia sa poskytuje dávka na úrovni 75 % základnej mzdy za hodiny odpracované počas bežného pracovného času a 100 % základnej mzdy za hodiny odpracované počas víkendov, štátnych sviatkov a ostatných dní pracovného pokoja. Uvedené opatrenie možno považovať za opatrenie súvisiace so zdravím podľa nariadenia (EÚ) 2020/672. Platnosť tohto opatrenia bola predĺžená v rokoch 2020, 2021 a 2022 a opatrenie zostáva v platnosti dovtedy, kým WHO kvalifikuje COVID-19 ako globálnu pandémiu. (15)Článkom 7 zákona č. 56/2020 a jeho následnou zmenou prostredníctvom mimoriadneho nariadenia vlády č. 116/2021, ako sa uvádza v článku 3 písm. i) vykonávacieho rozhodnutia (EÚ) 2020/1355, sa ako dočasné opatrenie poskytuje bonus za mimoriadne nebezpečné pracovné podmienky až do výšky 30 %, ktorý sa poskytuje ako uznanie zásluh zdravotníckeho personálu, ktorý sa zúčastnil na zdravotníckych opatreniach proti ochoreniu COVID-19. Toto opatrenie platilo v období od marca 2020 do augusta 2020. Opatrenie bolo rozšírené tak, aby zahŕňalo pracovníkov zodpovedných za presadzovanie sanitárnych opatrení v rámci ministerstva vnútra. (16) Článok 1 ods. 1a a 1b mimoriadneho nariadenia vlády č. 131/2020, ktoré sa uvádza v žiadosti Rumunska z 26. mája 2022, umožňuje poskytnutie bonusu od 30 % do 40 % základnej mzdy zamestnancom okresných riaditeľstiev pre verejné zdravie a riaditeľstva pre verejné zdravie v Bukurešti. Výkonný riaditeľ a zástupcovia výkonného riaditeľa dostanú bonus vo výške 40 % základnej mzdy; štátni zamestnanci, ktorí sú zamestnaní v kontrolnej službe v oblasti verejného zdravia, dostanú bonus vo výške 30 % základnej mzdy. (17)Článkom 19 ods. 3 zákona č. 136/2020, ktorý sa uvádza v žiadosti Rumunska z 26. mája 2022, sa poskytuje príspevok na dočasné vyslanie vo výške 50 % a príplatok na diéty vo výške 2 % základnej mzdy pre špecializovaných lekárov, paramedikov a pomocných pracovníkov vo verejnom systéme. Príspevok sa poskytuje zamestnancom, ktorí boli v situáciách epidemiologického alebo biologického rizika vyslaní na obdobie 30 dní do zdravotníckych jednotiek trpiacich nedostatkom personálu, ktoré sú zodpovedné za obmedzovanie a prevenciu šírenia ochorenia COVID-19; (18)Jediným článkom rozhodnutia vlády č. 254/2020, jediným článkom rozhodnutia vlády č. 840/2020, jediným článkom rozhodnutia vlády č. 383/2021, rozhodnutím vlády č. 1072/2021 a rozhodnutím vlády č. 496/2022, ktoré sa uvádzajú v žiadosti Rumunska z 26. mája 2022, sa umožnilo dočasne financovať mzdové náklady súvisiace s vytvorením 2 000 nových pracovných miest na posilnenie riaditeľstiev pre zdravie a verejných záchranných služieb (1 000 v každom z nich) s cieľom bojovať proti šíreniu ochorenia COVID-19. (19)Odsekom 3 jediného článku rozhodnutia vlády č. 1035/2020, ktoré sa uvádza v žiadosti Rumunska z 26. mája 2022, sa poskytuje bonus v rozmedzí 75 % až 85 % základnej mzdy špecializovanému zdravotníckemu personálu a pomocnému zdravotníckemu personálu zo zariadení verejného zdravia alebo ich štruktúr, podľa konkrétneho prípadu, a špecializovanému personálu z paraklinických zdravotníckych štruktúr, ktorý sa priamo podieľajú na preprave, vybavovaní, posudzovaní, diagnostike a liečbe pacientov, ktorým bolo diagnostikované ochorenie COVID-19. (20)Mimoriadne nariadenie vlády č. 1031/2020 a mimoriadne nariadenie vlády č. 3/2021, ktoré sa uvádzajú v žiadosti Rumunska z 26. mája 2022, umožnili platbu zdravotno-sanitárnym zamestnancom a registrátorom, ktorí vykonávajú svoju činnosť v očkovacích strediskách, ktoré sú zriadené na iných miestach než v rámci zdravotníckych zariadení. Opatrením sa financovali aj bežné a kapitálové výdavky na sprevádzkovanie očkovacích stredísk (ktoré sú zriadené na iných miestach než v rámci zdravotníckych zariadení). (21)Mimoriadne nariadenie vlády č. 3/2021 a rozhodnutie vlády č. 1031/2020, ktoré sa uvádzajú v žiadosti Rumunska z 26. mája 2022, umožnili platbu zdravotno-sanitárnym zamestnancom a zdravotným registrátorom, ktorí vykonávajú svoju činnosť v strediskách, kde sa očkuje proti ochoreniu COVID-19 a ktoré sú zriadené v rámci zdravotníckych zariadení, ako aj platby rodinným lekárom za činnosti poskytované na tento účel. (22)Rozhodnutím vlády č. 1031/2020, ktoré sa uvádza v žiadosti Rumunska z 26. mája 2022, sa reguloval nákup dávok očkovacích látok proti COVID-19. Rámcové dohody uzavrela Európska komisia v mene členských štátov a za členské štáty EÚ. (23)Rozhodnutím vlády č. 201/2020, rozhodnutím vlády č. 1103/2020 a vyhláškou ministerstva zdravotníctva č. 725/2020, ktoré sa uvádzajú v žiadosti Rumunska z 26. mája 2022, sa upravovali výdavky na karanténu osôb vo vymedzených oblastiach s potvrdenou diagnózou ochorenia COVID-19 alebo osôb uvedených v zozname, ktorý bol vypracovaný na základe metodiky dohľadu nad ochorením COVID-19, a zdravotníckeho personálu, ktorému bolo diagnostikované ochorenie COVID-19 a ktorý si nevyžaduje hospitalizáciu, alebo zamestnancov, ktorí boli v kontakte s pacientmi a rozhodli sa zostať mimo svojho domova. Opatrenie sa týka všeobecných príspevkov (na položky, ako je strava, ubytovanie, doprava a lieky). (24)Rozhodnutie vlády č. 1092/2020, rozhodnutie vlády č. 380/2021, rozhodnutie vlády č. 1017/2021 a rozhodnutie vlády č. 1190/2021 umožnili nákup lieku remdezivir a monoklonálnych protilátok na liečbu ochorenia COVID-19, ktoré obsahujú casirivimab a imdevimab. Postupy verejného obstarávania oboch liekov vykonala Európska komisia v mene členských štátov na základe rámcových zmlúv, ktoré sa uvádzajú v žiadosti Rumunska z 26. mája 2022. (25)Vyhláška ministerstva zdravotníctva č. 487/2020, ktorá sa uvádza v žiadosti Rumunska z 26. mája 2022, umožnila nákup liekov na liečbu pacientov infikovaných ochorením COVID-19. Ministerstvo zdravotníctva uzavrelo rámcovú zmluvu na obstarávanie lieku tocilizumab.

(26)Nariadením vlády č. 19/2021 a zákonom č. 55/2020, ktoré sa uvádzajú v žiadosti Rumunska z 26. mája 2022, sa vytýčilo poskytovanie stimulov vo forme stravných poukážok vo výške 100 RON kompletne zaočkovaným osobám. (27)Článkom 5 mimoriadneho nariadenia vlády č. 131/2020, ktorá sa uvádza v žiadosti Rumunska z 26. mája 2022, sa umožnilo dočasné zvýšenie základnej mzdy o 30 % pre zamestnancov inštitúcií prefekta zapojených do prevencie a boja proti účinkom ochorenia COVID-19 v období od augusta 2020 do februára 2021. (28)Mimoriadne nariadenie vlády č. 186/2020, ktoré sa uvádza v žiadosti Rumunska z 26. mája 2022, pokrývalo výdavky ďalších 200 rezidentných lekárov potrebných v dôsledku pandémie. (29)Mimoriadnym nariadením vlády č. 11/2020, ktoré sa uvádza v žiadosti Rumunska z 26. mája 2022, sa umožnil nákup zdravotníckeho vybavenia a osobných ochranných prostriedkov na boj proti pandémii (napríklad ochranná obuv, rukavice, rúška, ventilátory, nosidlá atď.) s cieľom vytvoriť a konsolidovať núdzové zdravotnícke zásoby. (30)Zákonom č. 319/2006, zákonom č. 55/2020 a spoločnou vyhláškou ministerstva práce a ministerstva zdravotníctva č. 3577/831/2020, ktoré sa uvádzajú v žiadosti Rumunska z 26. mája 2022, sa upravoval nákup materiálu na hygienickú ochranu pre zamestnancov ministerstva vnútra. (31)Mimoriadnym nariadením vlády č. 197/2020, ktoré sa uvádza v žiadosti Rumunska z 26. mája 2022, sa umožnili platby študentom medicíny, ktorí pracovali ako dobrovoľníci v nemocniciach/inštitúciách zdravotnej starostlivosti s cieľom poskytnúť núdzovú podporu. (32)Vyhláška ministerstva zdravotníctva č. 487/2020, ktorá sa uvádza v žiadosti Rumunska z 26. mája 2022, umožnila nákup dvoch farmaceutických výrobkov (molnupiravir a anakinra), ktoré sa používajú na liečbu pacientov s ochorením COVID-19. (33)Článkom 51 zákona č. 95/2006, rozhodnutím vlády č. 155/2017 a vyhláškou ministerstva zdravotníctva č. 377/2017, ktoré sa uvádzajú v žiadosti Rumunska z 26. mája 2022, sa upravilo financovanie testovania na COVID-19 na úrovni špecializovaných jednotiek. Služby laboratórneho testovania PCR spojenej s reverznou transkripciou financované v rámci národného programu dohľadu a kontroly prioritných prenosných ochorení sa vykonávajú na kategóriách jednotlivcov, ktoré boli určené na základe novej metodiky dohľadu nad akútnym respiračným syndrómom COVID-19 alebo vyhláškou ministra zdravotníctva; (34)Vyhláškou ministerstva zdravotníctva č. 58/4/2022, ktorá sa uvádza v žiadosti Rumunska z 26. mája 2022, sa upravovalo financovanie testovania na ochorenie COVID-19 rodinnými lekármi. Testovanie vykonávané rodinnými lekármi je financované prevodmi zo štátneho rozpočtu, cez rozpočet ministerstva zdravotníctva do rozpočtu jednotného národného fondu zdravotného poistenia. (35)Rumunsko spĺňa podmienky na podanie žiadosti o finančnú pomoc stanovené v článku 3 nariadenia (EÚ) 2020/672. Rumunsko poskytlo Komisii primerané dôkazy o tom, že od 1. februára 2020 sa skutočné a plánované verejné výdavky zvýšili o 3 321 482 911 EUR, a to z dôvodu vnútroštátnych opatrení prijatých na riešenie sociálno-ekonomických dôsledkov výskytu ochorenia COVID-19. Predstavuje to náhle a prudké zvýšenie, pretože súvisí aj s novými opatreniami aj s rozšírením existujúcich opatrení priamo súvisiacich s režimami skráteného pracovného času a podobnými opatreniami, ktoré sa týkajú významnej časti podnikov a pracovnej sily v Rumunsku. Rumunsko zamýšľa 353 704 624 EUR zo zvýšenej sumy výdavkov uhradiť z finančných prostriedkov Únie. (36)Komisia sa v súlade s článkom 6 nariadenia (EÚ) 2020/672 poradila s Rumunskom a overila náhle a prudké zvýšenie skutočných aj plánovaných verejných výdavkov priamo súvisiacich s režimami skráteného pracovného času a podobnými opatreniami, ako aj s prijatím príslušných opatrení súvisiacich so zdravím a spojených s výskytom ochorenia COVID-19 uvedených v žiadosti z 26. mája 2022. (37)Opatrenia súvisiace so zdravím uvedené v žiadosti Rumunska vrátane dodatočných alebo rozšírených opatrení súvisiacich so zdravím uvedených v odôvodneniach 14 až 34 predstavujú sumu 2 141 579 582 EUR. Vzhľadom na potrebu zabezpečiť doplnkovú povahu tejto kategórie opatrení treba znížiť výšku finančnej pomoci na podporu opatrení súvisiacich so zdravím, keďže by mala predstavovať menej ako polovicu celkovej plánovanej finančnej pomoci, ktorá sa má vynaložiť na všetky oprávnené opatrenia. (38)Finančná pomoc, ktorá už bola poskytnutá vykonávacím rozhodnutím (EÚ) 2020/1355, by sa preto mala vzťahovať aj na nové opatrenia uvedené v odôvodneniach 11, 12 a 16 až 34. (39)Finančná pomoc poskytnutá vykonávacím rozhodnutím (EÚ) 2020/1355 sa znižuje zo 4 099 244 587 EUR na 3 000 000 000 EUR. Rumunsko je naďalej odhodlané plne absorbovať poskytnutú finančnú pomoc a malo by identifikovať ďalšie oprávnené opatrenia v prípade, že sa existujúce opatrenia uvedené v tomto návrhu ukážu ako nedostatočné. (40)Rumunsko a Komisia by mali toto rozhodnutie zohľadniť v dohode o úvere uvedenej v článku 8 ods. 2 nariadenia (EÚ) 2020/672. (41)Týmto rozhodnutím by nemal byť dotknutý výsledok akýchkoľvek postupov súvisiacich s narušením fungovania vnútorného trhu, ktoré sa môžu vykonať najmä na základe článkov 107 a 108 zmluvy. Toto rozhodnutie nemá vplyv na povinnosť členských štátov oznámiť Komisii zamýšľané poskytnutie štátnej pomoci podľa článku 108 zmluvy. (42)Rumunsko by malo Komisiu pravidelne informovať o plnení plánovaných verejných výdavkov, aby mohla posúdiť rozsah, v akom Rumunsko plní uvedené výdavky, PRIJALA TOTO ROZHODNUTIE: Článok 1 Vykonávacie rozhodnutie (EÚ) 2020/1355 sa mení takto:

1.Článok 2 sa mení takto: a) odsek 1 sa nahrádza takto: „1. Únia sprístupní Rumunsku úver vo výške najviac 3 000 000 000 EUR. Úver má maximálnu priemernú splatnosť 15 rokov.“ 2.Článok 3 sa nahrádza takto: „Článok 3 Rumunsko môže financovať tieto opatrenia: a)dávky v technickej nezamestnanosti pre zamestnancov zamestnávateľov, ktorí obmedzili alebo dočasne prerušili svoju činnosť, ako sa stanovuje v článku XI mimoriadneho nariadenia vlády č. 30/2020, ktoré bolo predĺžené mimoriadnym nariadením vlády č. 111/2021, ktoré bolo následne predĺžené mimoriadnym nariadením vlády č. 2/2022; b)dávky pre osoby s pozastavenou platnosťou pracovnej zmluvy stanovené v článku I mimoriadneho nariadenia vlády č. 92/2020; c)režim skráteného pracovného času stanovený v článku 1 mimoriadneho nariadenia vlády č. 132/2020, ktoré bolo zmenené a predĺžené zákonom č. 58/2021; d)dávky podobné dávkam uvedeným v písmene a) pre osoby v iných ako zamestnaneckých kategóriách vrátane samostatne zárobkovo činných osôb a osôb v slobodných povolaniach, ako sa stanovuje v článku XV mimoriadneho nariadenia vlády č. 30/2020, ktoré bolo predĺžené mimoriadnym nariadením vlády č. 111/2021, ktoré bolo následne predĺžené mimoriadnym nariadením vlády č. 2/2022; e)dávky vyplývajúce zo zákona č. 6/2020 o rozpočte na štátne sociálne poistenie na rok 2020 osoby v iných ako zamestnaneckých kategóriách vrátane samostatne zárobkovo činných osôb a osôb v slobodných povolaniach, ako sa stanovuje v článku 3 mimoriadneho nariadenia vlády č. 132/2020, ktoré bolo zmenené a predĺžené zákonom č. 58/2021; f)podporný príspevok pre nádenníkov stanovený v článku 4 mimoriadneho nariadenia vlády č. 132/2020, schváleného zákonom č. 282/2020, a jeho následných zmenách – mimoriadnom nariadení vlády č. 182/2020, mimoriadnom nariadení vlády č. 211/2020 (schváleného zákonom č. 58/2021), mimoriadnom nariadení vlády č. 220/2020, mimoriadnom nariadení vlády 226/2020, mimoriadnom nariadení vlády č. 44/2021, mimoriadnom nariadení vlády č. 111/2021 a mimoriadnom nariadení vlády č. 2/2022 – a v mimoriadnom nariadení vlády č. 132/2020 prostredníctvom zákona č. 58/2021; g)bonus za dodatočnú prácu pre pracovníkov špecializovaných štruktúr Národného inštitútu verejného zdravia, okresných riaditeľstiev pre verejné zdravie a/alebo riaditeľstva pre verejné zdravie v Bukurešti stanovený v článku 8 ods. 6 mimoriadneho nariadenia vlády č. 11/2020, ktoré bolo predĺžené článkom 2 mimoriadneho nariadenia vlády č. 131/2020 a článkom 6 zákona č. 136/2020; h)bonus na starostlivosť o deti priznávaný zamestnancom národného systému obrany, ústavov na výkon trestu a zariadení verejného zdravia a zamestnancom v ďalších kategóriách stanovených na základe ministerských vyhlášok, ako sa stanovuje v článku I ods. 6 mimoriadneho nariadenia vlády č. 30/2020; ktoré bolo predĺžené článkom 4 ods. 3 mimoriadneho nariadenia vlády č. 147/2020, a článkom 7 mimoriadneho nariadenia vlády č. 110/2021; i)bonus za osobitne nebezpečné podmienky, ktorý sa priznáva zdravotníckym pracovníkom ako uznanie ich zásluhy, stanovený v článku 7 zákona č. 56/2020, ktorý bol predĺžený mimoriadnym nariadením vlády č. 116/2021; j)dávka v práceneschopnosti poskytovaná osobám v karanténe a osobám, ktorým bola diagnostikovaná infekcia COVID-19, ako sa stanovuje v zákone č. 136/2020, ktorý bol zmenený článkom 13 mimoriadneho nariadenia vlády č. 70/2020;

k)jednorazová finančná podpora poskytovaná zamestnávateľom za zamestnancov na vykonávanie práce na diaľku, ako sa stanovuje v článku 6 mimoriadneho nariadenia vlády č. 132/2020; l)bonus vo výške 30 % a 40 % zo základnej mzdy, ktorý sa poskytuje zamestnancom okresných riaditeľstiev pre verejné zdravie a riaditeľstva pre verejné zdravie v Bukurešti, ako sa stanovuje v článku 1 ods. 1 mimoriadneho nariadenia vlády č. 131/2020; m)poskytnutie príspevku na dočasné vyslanie vo výške 50 % a príplatku na diéty vo výške 2 % základnej mzdy pre špecializovaných lekárov, paramedikov a pomocných pracovníkov vo verejnom systéme, ako sa stanovuje v článku 19 ods. 3 mimoriadneho nariadenia vlády č. 136/2020; n)dočasné financovanie mzdových nákladov súvisiacich s vytvorením 2 000 pracovných miest na posilnenie riaditeľstiev pre zdravie a verejných záchranných služieb (1 000 v každom z nich) s cieľom bojovať proti šíreniu ochorenia COVID-19, ako sa stanovuje v jedinom článku mimoriadneho nariadenia vlády č. 254/2020, jedinom článku mimoriadneho nariadenia vlády č. 840/2020, jedinom článku mimoriadneho nariadenia vlády č. 383/2021, rozhodnutí vlády č. 1072/2021 a rozhodnutí vlády č. 496/2022; o)poskytnutie bonusu v rozmedzí 75 % až 85 % základnej mzdy špecializovanému zdravotníckemu personálu a pomocnému zdravotníckemu personálu zo zariadení verejného zdravia alebo ich štruktúr a špecializovanému personálu z paraklinických zdravotníckych štruktúr, ktorý sa priamo podieľajú na preprave, vybavovaní, posudzovaní, diagnostike a liečbe pacientov, ktorým bolo diagnostikované ochorenie COVID-19, ako sa stanovuje v jedinom článku odseku 3 mimoriadneho nariadenia vlády č. 1035/2020; p)platba zdravotno-sanitárnym zamestnancom a registrátorom, ktorí vykonávajú svoju činnosť v očkovacích strediskách, ktoré sú zriadené na iných miestach, než v rámci zdravotníckych zariadení, ako sa stanovuje v mimoriadnom nariadení vlády č. 1031/2020 a mimoriadnom nariadení vlády č. 3/2021; q)platba zdravotno-sanitárnym zamestnancom a zdravotným registrátorom, ktorí vykonávajú svoju činnosť v strediskách, kde sa očkuje proti ochoreniu COVID-19 a ktoré sú zriadené v rámci zdravotníckych zariadení, ako aj platba rodinným lekárom za činnosti poskytované na tieto účely, ako sa stanovuje v mimoriadnom nariadení vlády č. 3/2021 a rozhodnutí vlády č. 1031/2020; r)nákup dávky očkovacej látky proti COVID-19, ako sa stanovuje v rozhodnutí vlády č. 1031/2020; s)výdavky na karanténu osôb s potvrdenou diagnózou ochorenia COVID-19, osôb uvedených na zozname vypracovanom na základe metodiky dohľadu nad ochorením COVID-19 a zdravotníckeho personálu, ktorému bolo diagnostikované ochorenie COVID-19 a ktorý si nevyžaduje hospitalizáciu, alebo zamestnancov, ktorí boli v kontakte s pacientmi a rozhodli sa zostať mimo svojho domova, ako sa stanovuje v rozhodnutí vlády č. 201/2020, rozhodnutí vlády č. 1103/2020 a ministerskej vyhláške č. 725/2020; t)nákup liekov (remdezivir), ako sa stanovuje v rozhodnutí vlády č. 1092/2020, rozhodnutí vlády č. 380/2021, rozhodnutí vlády č. 1017/2021 a rozhodnutí vlády č. 1190/2021; u)nákup liekov (tocilizumab), ako sa stanovuje vo vyhláške ministerstva zdravotníctva č. 487/2020; v)nákup monoklonálnych protilátok na liečbu ochorenia COVID-19, ktoré obsahujú casirivimab a imdevimab, ako sa stanovuje v rozhodnutí vlády č. 1092/2020, rozhodnutí vlády č. 380/2021, rozhodnutí vlády č. 1017/2021 a rozhodnutí vlády č. 1190/2021; w)stravné poukážky pre osoby, ktoré sú kompletne zaočkované, vo výške 100 RON, ako sa stanovuje v nariadení vlády č. 19/2021, ktorým sa mení zákon č. 55/2020; x)zvýšenie základnej mzdy o 30 % pre zamestnancov inštitúcií prefekta zapojených do prevencie a boja proti účinkom ochorenia COVID-19, ako sa stanovuje v článku 5 mimoriadneho nariadenia vlády č. 131/2020; y)výdavky na pokrytie ďalších 200 rezidentných lekárov potrebných v dôsledku pandémie, ako sa stanovuje v mimoriadnom nariadení vlády č. 186/2020; z)nákup zdravotníckeho vybavenia a osobných ochranných prostriedkov na boj proti pandémii (napríklad ochranná obuv, rukavice, rúška, ventilátory, nosidlá atď.), ako sa stanovuje v mimoriadnom nariadení vlády č. 11/2020; aa)nákup materiálu na hygienickú ochranu pre zamestnancov, ako sa stanovuje v zákone č. 319/2006, zákone č. 55/2020 a spoločnej vyhláške ministerstva práce a ministerstva zdravotníctva č. 3577/831/2020; bb)platby študentom medicíny, ktorí pracovali ako dobrovoľníci v nemocniciach/inštitúciách zdravotnej starostlivosti s cieľom poskytnúť núdzovú podporu, ako sa stanovuje v mimoriadnom nariadení vlády č. 197/2020; cc)nákup liekov na liečbu pacientov infikovaných ochorením COVID-19 (anakinra), ako sa stanovuje vo vyhláške ministra zdravotníctva č. 487/2020; dd)nákup liekov na liečbu pacientov infikovaných ochorením COVID-19 (molnupiravir), ako sa stanovuje vo vyhláške ministra zdravotníctva č. 487/2020;